आसुस का पिछले सप्ताह भारत में लॉन्च हुआ फ्लैगशिप स्मार्टफोन आसुस जेनफोन 5जेड आज यानि 9 जुलाई से फ्लिपकार्ट पर उपलब्ध हो गया है। खास बात यह है कि आसुस ने अपने इस फोन के लिए कोई फ्लैश सेल का इंतजाम नहीं किया है, ऐसे में लोगों को फोन खरीदने में सहूलियत होगी। फोन की खासियतों की बात करें तो इसमें आईफोन X जैसी डिस्प्ले मिलेगी और क्वॉलकॉम स्नैपड्रैगन 845 प्रोसेसर मिलेगा। आसुस जेनफोन जेड5 में डुअल रियर कैमरा है। डिस्प्ले में दिए गए नॉच (डिस्प्ले के सबसे ऊपर दी गई खाली जगह) को छिपाया जा सकता है और फिर ऑन भी किया जा सकता है। यह फोन मेटौर सिल्वर और मिडनाइट ब्लूट कलर वेरियंट में मिलेगा।